Taiteen moniottelija Kari Tykkyläinen sanoo tekevänsä nettivideoita, joissa näkyy suomalaisen peräkammarin pojan sielunmaisema. Joskus tämä maisema tihkuu erotiikkaa, joskus miehistä ahdistusta supisuomalaiseen tyyliin. Dokumentaristi Erkki Määttänen pääsi sukeltamaan Tykkyläisen omintakeiseen maailmaan.

Musiikki ja elokuva ovat Siuruan kansantasavallan päälliköksi julistautuneen Tykkyläisen sydäntä lähellä. Mies on kerännyt rock-ikoni Johnny Winterin kaikki levyt ja elokuvastudiona toimivan pihamökin seinillä roikkuu Sophia Lorenin kuvia.

Siuruan suomailla sijaitsevan kotitalon piha on täynnä taiteilijan veistoksia. Osa teoksista on poltettu, kun rahat eivät tahdo aina riittää aina polttopuihin pohjoisen paukkupakkasilla. Itseään prosenttitaiteilijaksi tituleeraava Tykkyläinen sanoo myyneensä elämänsä aikana vain muutaman teoksen.

Pohjoisen taikaa Taiteilija Kari Tykkyläinen poseeraa alastoman mallinuken kanssa. Tykkyläisen pää on nuken pään kohdalla. Kuva: Kari Tykkyläinen

Nyt elämä on helpompaa, sillä mies on kehittänyt nettiin Tykylevits -tavaramerkin. Pihamökissä ja läheisillä soilla ja järvillä kuvatut videot ovat hitti YouTube -kanavalla ja 38 miljoonan katselukerran miehelle kilisee senttejä tilille jokaisen klikkauksen yhteydessä. Videoilla vilahtelee pudasjärveläisten kotirouvien lisäksi usein Tykkyläisen itse rakentamat kaksikieliset sikariboksi-kitarat.

Entisen rumpalin oli helppo ottaa haltuun uusi taiteen laji ja Tykkyläisen yhden miehen bändi kiertää ahkerasti ympäri pohjoista Suomea. Musiikki on väkevää siurualaista bluesia ja sanoitukset ovat teräviä viiltoja pohjoisen Suomen todellisuuteen.

Taiteilijan vapaus Taiteilija Kari Tykkyläinen poseeraa Statue of Libertyksi pukeutuneen naisen kanssa. Nainen makaa punaisella samettimatolla. Kuva: Kari Tykkyläinen Helga Pariisista Taiteilija Kari Tykkyläinen silmät sidottuna nuoren naisen kanssa valokuvaussessiossa. Kuva: Kari Tykkyläinen Pihastudiossa Nainen taiteilija Kari Tykkyläisen valokuvaussessiossa Kuva: Kari Tykkyläinen

Äskettäinen Tykkyläiselle myönnetty taiteilijaeläke on tervetullut lisä minibudjetilla eläneen miehen tilipussissa. Perustoimeentulo on tullut tähän saakka Pudasjärven kaupunginvaltuuston kokouspalkkioista. Perussuomalaista puoluetta perustamassa ollut poliitikko päätti vuonna 2015, että hänestä tulee kansanedustaja ja haaveissa oli kulttuuriministerin vakanssi.

Tykkyläinen aloitti omintakeisen vaalikampanjansa ja tarkoituksena oli päästä eduskuntaan Suomen pienimmällä vaalibudjetilla.

Taiteilija on kiinnostunut aidosti jokiemme nykytilasta Kari Tykkyläinen poseeraa merenneitona Kuva: Erkki Määttänen/Yle

Taitelija ja luonto Kari Tykkyläinen kontillaan metsässä, nainen dominana vierellä Kuva: Kari Tykkyläinen Blues on tehty verestä ja hiestä Kari Tykkyläinen kävelee kainalosauvan avulla maantiellä ilman paitaa, kitara kädessään Kuva: Kari Tykkyläinen Siuruan päällikkö Taiteilija Kari Tykkyläinen istuu alasti ammeessa, nainen pesee häntä Kuva: Kari Tykkyläinen

Lisää Tykkyläisestä:

Yle Uutiset: Tappouhkaus ja kutsuja uskonnollisiin hoitokokouksiin – Kari Tykkyläinen on 36 miljoonan YouTube-klikkauksen mies, jonka humoristinen videotaide on herättänyt myös raivoa

Radio Suomi: Taiteilija Kari Tykkyläinen Radio Suomen Sunnuntaivieraana 3.12.

Elävä arkisto: Siuruan elokuvamoguli ja saumasukkien lumo

Docstop: Siuruan senaattori 1.6.2018 TV1 klo 20.00.

Katsottavissa myös Yle Areenassa.